EkBass/fiwiki-20250220-pages-articles huggingface dataset:
Paul Lazarus

Paul Lazarus (s. 4. syyskuuta 1962 Stepney, Englanti, Iso-Britannia) on entinen englantilainen jalkapalloilija. Hänen pelipaikkansa oli hyökkääjä. == Ura == Charltonin junioreissa pelannut Lazarus debytoi seuran edustusjoukkueessa kaudella 1980–81. Hän ei kuitenkaan onnistunut vakiinnuttamaan paikkaansa joukkueessa ja siirtyi seuraavaksi kaudeksi Wimbledoniin. Wimbledonissa hän pelasi 18 peliä ja teki niissä kuusi maalia. Charltonissa pelatun kauden jälkeisen kesän 1981 Lazarus oli pelannut Suomessa Kuopion Elossa ja nostanut seuran maan pääsarjaan. Samalla Lazarus oli sopinut seurajohdon kanssa, että hän palaisi joukkueeseen myös seuraavaksi kesäksi. Lazaruksen uusi seura Wimbledon sopi kuitenkin toisen kuopiolaisen seuran Kuopion Pallotovereiden kanssa yhteistyösopimuksen ja näin siirto Eloon ei ollut enää mahdollinen. Lazarus pelasikin kauden 1982 KPT:ssa. Kausi oli menestys. Koparit kamppaili loppuun asti mitalista ja Lazarus oli koko sarjan toiseksi paras maalintekijä. Kausi 1983 meni Lazarukselta vielä KPT:ssa, jossa hän pelasi yhteensä 49 pääsarjaottelua ja teki 24 maalia. Sieltä hän siirtyi FinnPaan, jossa pelasi kaudet 1984–85 ja 1987–88. Kaudet 1990–91 Lazarus pelasi HIFK:ssä ja kaudet 1993–97 Gnistanissa. Vielä kaudella 2000 Lazarus pelasi muutaman ottelun Kontulan Urheilijoissa. Luokka:Englantilaiset jalkapalloilijat Luokka:Vuonna 1962 syntyneet Luokka:Elävät henkilöt
Good Times Bad Times

Good Times Bad Times on englantilaisen hard rock -yhtye Led Zeppelinin kappale vuodelta 1969. Se julkaistiin yhtyeen esikoisalbumilla ja singlenä. Singlen b-puolena oli toinen yhtyeen klassikkokappale ”Communication Breakdown”. Singlestä on myös olemassa muutamia erilaisia versioita, joiden b-puolina ovat olleet muun muassa ”Black Mountain Side” ja ”Dazed and Confused”. == Lähteet == Luokka:Led Zeppelinin kappaleet Luokka:Vuoden 1969 kappaleet
Black Mountain Side

Black Mountain Side on englantilaisen hard rock -yhtye Led Zeppelinin instrumentaalikappale vuodelta 1969. Se julkaistiin yhtyeen esikoisalbumilla. Kappale poikkeaa monella tapaa Led Zeppelinin tyypillisestä kappaleesta. Ainoa yhtyeen jäsen, joka soittaa kappaleessa, on kitaristi Jimmy Page. Hän myös sävelsi itse koko kappaleen. Kappaleessa kuullaankin vain kahta soitinta, kitaraa ja tablaa. Tablaa kappaleessa soittaa Viram Jasani. Kitara on kappaleessa viritetty konserttivire E A D G H E :n sijasta D A D G A D - vireeseen, joka on tullut tunnetuksi folk-musiikissa. ==Lähteet== Luokka:Vuoden 1969 kappaleet Luokka:Led Zeppelinin kappaleet
Carlton Fairweather

Carlton Fairweather (s. 22. syyskuuta 1961, Camberwell, Englanti, Iso- Britannia) on englantilainen entinen jalkapalloilija. Fairweather oli laitapelaaja. == Ura == Fairweatherin ura alkoi 70- 80-lukujen taitteessa alasarjajoukkueissa. Hänen hyvät otteet kiinnittivät kuitenkin Wimbledonin huomion. Kaudeksi 1984-85 hän siirtyikin Wimbledoniin. Tätä siirtoa edeltävän kesän 1984 hän oli pelannut Suomessa Porin Pallo-Tovereissa. Seuraavan kesän hän pelasi Kopareissa joka oli Wimbledonin yhteistyöjoukkue. Kausi 1985 oli pettymys ja Koparit joutui lopulta karsimaan sarjapaikastaan. Fairweather pelasi 19 ottelua ja teki kaksi maalia. Wimbledonissa Fairweather teki komean uran pelaten seurassa kaudet 1984–1992. Kauden 1985-86 päätteeksi Wimbledon nousi Englannin pääsarjaan. Ensimmäisellä pääsarjakaudella Fairweather teki komeat kahdeksan maalia. Myös seuraavat neljä kautta olivat Fairweatherille menestyksekkäitä Wimbledonissa. Noihin vuosiin mahtuu Wimbledonin unohtumaton Englannin cupin voitto kaudella 1987-88. Fairweather ei kuitenkaan pelannut finaalissa, jossa kaatui aikansa suurseura Liverpool FC. Liigaotteluita Wimbledonissa Fairweatherille kertyi yhteensä 138 ja maaleja 26. 1990-luvulla Fairweather pelasi useissa eri seuroissa muun muassa Hongkongissa ja Yhdysvalloissa. Luokka:Englantilaiset jalkapalloilijat Luokka:Vuonna 1961 syntyneet Luokka:Elävät henkilöt
Avaruudessa ei ole tunteita

Avaruudessa ei ole tunteita (I rymden finns inga känslor) on vuonna 2010 valmistunut ruotsalainen elokuva, jonka on ohjannut Andreas Öhman. Elokuva kertoo Simonista, jolla on Aspergerin syndrooma ja joka asuu yhdessä vanhemman veljensä Samin ja tämän tyttöystävän Fridan kanssa. Pääosissa esiintyvät Bill Skarsgård (Simon), Martin Wallström (Sam), Sofie Hamilton (Frida) ja Cecilia Forss (Jennifer).Svensk Filmdatabas Elokuva on Ruotsin ehdokas vuoden 2010 parhaan vieraskielisen elokuvan Oscar-palkinnon saajaksi.Jorn Rossing Jensen: Simple Simon to represent Sweden in Oscar race Screendaily.com 7.9.2010 == Lähteet == == Aiheesta muualla == * * * I rymden finns inga känslor Svensk Filmdatabasissa (Sfi.se) Luokka:Ruotsalaiset draamakomediaelokuvat Luokka:Vuoden 2010 ruotsalaiset elokuvat
Phil Handford

Phil Handford (s. 18. heinäkuuta 1964 Chatham, Englanti, Britannia) on englantilainen entinen jalkapalloilija. Hän oli keskikenttäpelaaja. == Ura == Handfordin ura alkoi Gillinghamissa kaudella 1982–1983. Kahden Gillinghamissa vietetyn kauden aikana hän pelasi 32 ottelua. Gillinghamista hän siirtyi kaudeksi 1984–1985 Wimbledoniin. Wimbledonissa vastuuta ei paljoa tullut ja otteluita kertyi vain seitsemän. Kauden jälkeen hän siirtyi kesäksi 1985 Suomeen ja Kopareihin, joka oli Wimbledonin yhteistyöjoukkue. Seurassa pelasi myös toinen englantilainen pelaaja Carlton Fairweather. Kausi oli kuitenkin pettymys ja Koparit oli pudota pääsarjasta. Handford pelasi 16 ottelua tekemättä maaliakaan. Tämän jälkeen Handford pelasi vielä Crewe Alexandrassa ja Maidstone Unitedissa. Luokka:Englantilaiset jalkapalloilijat Luokka:Vuonna 1964 syntyneet Luokka:Elävät henkilöt
Mark McCarrick

Mark McCarrick (s. 4. helmikuuta 1962 Liverpool, Englanti, Iso-Britannia) on englantilainen entinen jalkapalloilija. Hänen pelipaikkansa oli puolustaja. == Ura == McCarrickin ensimmäinen ammattilaisseura oli Birmingham City, johon hän siirtyi kaudeksi 1983-84\. Pelejä Englannin pääsarjassa kertyi tuolla kaudella 15. Hän ei kuitenkaan vakuuttanut valmennusjohtoa, ja matka jatkui kauden jälkeen alemmille tasoille. McCarrick pelasi muun muassa Lincoln Cityssä, Crewe Alexandrassa, Runcornissa, Tranmere Roversissa ja Altrinchamissa. Liigaotteluita Englannissa kertyi lähes 200, joista 125 Tranmeressa. Myös lähes kaikki ammattilaisuransa maalit (14) hän teki samassa seurassa. McCarrick pelasi myös Suomen pääsarjaa kausilla 1986 ja 1987 Kopareissa. Kaudet olivat joukkueelle pettymyksiä, ja jälkimmäisen päätteeksi Koparit putosikin pääsarjasta. McCarrickille otteluita kertyi 14 ja maaleja yksi. Luokka:Englantilaiset jalkapalloilijat Luokka:Vuonna 1962 syntyneet Luokka:Elävät henkilöt
Juha Jokinen (maalivahti)

Juha Jokinen (s. 1. toukokuuta 1987) on suomalainen salibandypelaaja. Maalivahtina pelaava Jokinen edustaa I-divisioonassa pelaavaa Hämeenlinnan Steelersiä. == Ura == Jokinen siirtyi kaudeksi 2008–2009 Salibandyliigaan Trackersin riveihin II-divisioonan Bandy Boys -88:sta.Jotain vanhaa, jotain uutta Kaupunki Uutiset 14.5.2008 Viitattu 3.11.2010 == Lähteet== Luokka:Suomalaiset salibandymaalivahdit Luokka:Vuonna 1987 syntyneet Luokka:Elävät henkilöt
Peter Cawley

Peter Cawley (s. 9. syyskuuta 1965, Walton-on-Thames, Englanti, Iso-Britannia) on englantilainen entinen jalkapalloilija. Hänen pelipaikkansa oli puolustus. == Ura == Cawley kierteli useissa englantilaisissa seuroissa 80- ja 90-luvuilla, kunnes löysi kodin Colchester Unitedista, jossa nousi seuralegendaksi. Colchesterissa hän pelasi 179 peliä ja teki kahdeksan maalia kausina 1992–1998. Pelatessaan Wimbledonissa hän vietti kesän 1987 Wimbledonin yhteistyöseurassa Kopareissa. Tuo kausi oli Koparien viimeinen Suomen pääsarjassa. Cawley pelasi kahdeksan ottelua ja teki yhden maalin. Luokka:Englantilaiset jalkapalloilijat Luokka:Vuonna 1965 syntyneet Luokka:Elävät henkilöt
Muhammad Iqbal

Muhammad Iqbal (علامہ محمد اقبال, ʿAlāma Muḥammad Iqbāl; 9. marraskuuta 1877 – 21. huhtikuuta 1938) oli runoilija, uskonnonfilosofi ja poliitikko. Iqbal kirjoitti teoksensa persian ja urdun kielillä. Iqbal syntyi brittiläisessä Intiassa Sialkotin kaupungissa, joka on nykyään Pakistanin alueella. Hänen isänsä oli kashmirilainen räätäli. Iqbal opiskeli vuosia Englannissa Trinity Collegessa Cambridgen yliopistossa sekä Münchenin ja Heidelbergin yliopistoissa. Iqbal tunnetaan filosofis-runollisista teoksistaan, Asrar-e- Khudi-teoksen kunniaksi hänet lyötiin ritariksi. Muita teoksia ovat muun muassa Rumuz-e-Bekhudi ja Bang-e-Dara. Luokka:Intialaiset filosofit Luokka:Intialaiset runoilijat Luokka:Seulonnan keskeiset artikkelit
Super Castlevania IV

Super Castlevania IV (Japanissa Akumajō Dracula) on Konamin kehittämä ja julkaisema toimintaseikkailupeli. Peli on julkaistu Super Nintendo Entertainment System -konsolille vuonna . Peli ilmestyi Pohjois-Amerikassa vuonna 1991 ja Euroopassa vuotta myöhemmin. Peli kuuluu Castlevania -pelisarjaan. == Juoni == On kulunut sata vuotta, kun kreivi Dracula kukistettiin, mutta nyt Dracula on jälleen palannut kuolleista pahat aikeet mielessä. Simon, Belmont-klaanin viimeisin perheenjäsen, aikoo pysäyttää Draculan ja tämän pimeyden armeijan, suuntaamalla kohti Draculan linnaa, ainoana aseenaan myyttinen ruoska. == Ominaisuudet == Peli on pääasiallisesti päivitysversio ensimmäisestä Castlevania -pelistä, ja pelissä pelataan Simon Belmontilla tarinan ollessa sama. Ainoastaan grafiikat ja musiikit ovat paranneltuja, kentät uudistettuja ja hahmon ominaisuudet monipuolisempia, mm. mahdollisuus iskeä ruoskalla kahdeksaan eri ilmansuuntaan. Kyseisessä pelissä on yksitoista eri tasoa. == Aiheesta muualla == * * Super Castlevania IV Linnavaanijat-sivustolla Luokka:Vuoden 1991 videopelit Luokka:Tasohyppelyt Luokka:Super Nintendo Entertainment System -pelit Luokka:Castlevania
Escazú

Escazú, viralliselta nimeltään San Miguel de Escazú, on Costa Ricassa sijaitseva San Josén maakunnan Escazún kantonin pääkaupunki. Escazú sijaitsee 1 100 metrin korkeudessa vuorella, yhdeksän kilometriä maan pääkaupungista San Josésta länteen. Ilmasto on trooppinen. Usein Escazússa sataa, kun San Joséssa on aurinkoista. Paikka on nykyisin ekspatriaattien suosiossa. Siellä sijaitsevat muun muassa Yhdysvaltain ja Britannian suurlähetystöt sekä maan ainoa Imax-teatteri. Amerikansuomalainen antropologi Mavis Hiltunen Biesanz asui viimeiset vuotensa Escazússa. Luokka:Costa Rican kaupungit Luokka:San Josén maakunta
Risto Parikka

Risto Parikka (s. 16. heinäkuuta 1981) on suomalais-kanadalainenKanada julkisti "suomalaisen" MM-joukkueensaPaavo Parikka ottelee Kanadan MM- joukkueessa Aamuposti 3.12.2010 Viitattu 11.12.2010 salibandypelaaja. Hyökkääjänä ja puolustajana pelaava Parikka edustaa Salibandyliigassa pelaavaa Trackersia. == Ura == Parikka on edustanut urallaan pääosin Pirkanmaan ja Hämeenlinnan seuroja. Hän aloitti uransa Toijalan TFT:n riveissä, josta hän on sittemmin siirtynyt edustamaan hämeenlinnalaista HaU:ta, SB Vaasaa ja KooVeeta. Vuodesta 2007 lähtien Parikka on pelannut Salibandyliigassa hämeenlinnalaisen Trackersin riveissä.Liigapelaajat 1990 Viitattu 3.11.2010 == Lähteet == Luokka:Suomalaiset salibandyn pelaajat Luokka:Kanadalaiset salibandyn pelaajat Luokka:Vuonna 1981 syntyneet Luokka:Elävät henkilöt
Armáthia

Armáthia () on Kreikan saari, joka kuuluu Dodekanesian saariryhmään ja sijaitsee Egeanmeressä Kásoksen luoteispuolella. Saaren pinta-ala on 2,567 neliökilometriä ja se on asumaton (vuonna 2011). Hallinnollisesti Armáthia kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. == Maantiede == Egeanmeren kaakkoisosassa Dodekanesian saariryhmässä sijaitseva Armáthian saari yhdessä lähisaartensa kanssa muodostaa Kásoksen kunnan, joka kuuluu Kárpathos-Kásoksen alueyksikköön ja Etelä-Egean saarten alueeseen. Armáthia sijaitsee parin kilometrin päässä suuremmasta Kásoksen saaresta. Armáthian korkein kohta on 111 metriä merenpinnan yläpuolella. Saaren länsiosassa on pieni järvi. Armáthia yhdessä lähisaartensa kanssa muodostaa Natura 2000 -verkostoon kuuluvan luonnonsuojelualueen, jolla on kokoa 134,537 neliökilometriä.Georghiou et al, s. 1–2 Alueesta kaksi prosenttia on merta. Frýgana-kasvillisuus on valloittanut saaren rannikkoalueiden hylätyt viljelysmaat. Esimerkiksi sykerötimjami ja lyijykukkakasvien heimoon kuuluva Limonium graecum ovat saarella kasvavan frýganan kasvilajeja. Armáthian sisäosassa kasvaa myös foinikiankatajaa, joka on huomattavasti elpynyt aiemmin saarella harjoitetusta intensiivisestä laidunnuksesta. Laidunnus on nykyisin vähentynyt. Armáthialla on hiekkadyynejä, jotka tosin ovat huonossa kunnossa. Dyynien kasvillisuuteen kuuluvat esimerkiksi huulikukkaiskasvien heimoon kuuluva Teucrium gracile sekä Limonium graecum. == Historia == Saarella aloitettiin 1800-luvulla kipsinlouhinta. Vuodessa saatiin louhittua 8 000 tonnia, jotka sitten kuljetettiin muun muassa Pireukseen, Istanbuliin, Aleksandriaan ja Odessaan. Louhinnan huippukautena saarella oli noin sata asukasta, jotka viljelivät maata ja pitivät kotieläimiä. Vielä vuoden 1951 väestönlaskennassa saarella oli kahdeksan asukasta. Nykyisin saari on asumaton, ja sinne saapuu kesäaikaan ihmisiä ottamaan aurinkoa ja uimaan. Kesäaikaan saarelle liikennöi päivittäin vene läheiseltä Kásoksen saarelta. Kasvava matkailu saattaa olla uhka saarelle. == Nähtävyydet == Armáthialla on yksi kirkko, joka on omistettu Vapahtajan temppeliin tuomiselle (Ypapantí). Kirkko juhlii vuosittain 2. helmikuuta. Kirkon ympärillä on vanhojen rakennusten raunioita. == Lähteet == * === Viitteet === Luokka:41.585 Kreikka Luokka:Dodekanesia Luokka:Kásos
Ääretön allas

thumb|Vesi näyttää yhtyvän takana olevaan mereen. Ääretön allas () on uima- allas, joka on suunniteltu siten, että altaan jokin sivu näyttäisi olevan reunaton. Allas voidaan rakentaa myös siten, että vesi näyttäisi ulottuvan horisonttiin asti, sulautuvan takana olevaan vesistöön tai ulottuvan äärettömään. == Lähteet == == Aiheesta muualla == Luokka:Rakennukset ja rakennelmat Luokka:Uima-altaat Luokka:Optiset harhat
Noah Beery, Jr.

Noah Beery, Jr. (10. elokuuta 1913 New York, New York - 1\. marraskuuta 1994 Tehachapi, Kalifornia) oli yhdysvaltalainen näyttelijä. Hänen isänsä oli Noah Beery, Sr. ja setänsä Wallace Beery. Beery esiintyi valkokankaalla ensimmäisen kerran vuonna 1920 elokuvassa Zorron merkki, jossa näytteli myös hänen isänsä. Beery näytteli vuosina 1974-1980 televisiosarjassa Rockfordin paperit, ja oli kahdesti ehdolla Emmy-palkinnon saajaksi roolistaan James Garnerin esittämän yksityisetsivä Jim Rockfordin isänä. Beery kuoli lyhyen sairauden jälkeen vuonna 1994. Hän on saanut tähden Hollywood Walk of Famelle. == Osittainen filmografia == * Zorron merkki (The Mark of Zorro, 1920) * Hiiriä ja ihmisiä (Of Mice and Men, 1939) * The Carson City Kid (1940) * Kersantti York (Sergeant York, 1941) * Punainen virta (Red River, 1948) * Joka tuuleen kylvää (Inherit the Wind, 1960) * Texasin paras pikku porttola (The Best Little Whorehouse in Texas, 1982) == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1913 syntyneet Luokka:Vuonna 1994 kuolleet
Helen Lynd

Helen Merrell Lynd (17. maaliskuuta 1896 La Grange, Illinois – 30. tammikuuta 1982 New York, New York) oli yhdysvaltalainen sosiologi. Hän kirjoitti kirjan On Shame and the Search for Identity. Tunnetuin hän on kuitenkin miehensä Robert Staughton Lyndin kanssa toteutetuista Middletown-tutkimuksista, joihin sisältyi kaksi laajaa kenttätutkimusta Muncien pikkukaupungissa. Tutkimuksissa he perehtyivät pikkukaupungin kulttuurisiin normeihin ja sosiaaliseen muutokseen. Ensimmäinen kirja Middletown: A Study in Modern American Culture (1929) kertoo vuoden 1924 alusta alkavasta aikajaksosta. Toinen kirja Middletown in Transition : A Study in Cultural Conflicts (1937) sijoittuu 1930-luvun lamaan. Lynd opiskeli filosofian tutkinnon Columbian yliopistossa New Yorkissa vuonna 1922, ja vuosien 1928–1964 ajan toimi yhteiskuntatieteiden professorina Sarah Lawrence Collegessa Bronxvillessä New Yorkissa. Hän valmistui tohtoriksi Columbian yliopistosta vuonna 1944, ja hänen väitöskirjansa käsitteli Englantia 1880-luvulla. Lynd oli myös aktiivinen jäsen "American Federation of Teachers" -opistossa ja yhdessä Jane Addamsin (1860–1935) kanssa perustamassaan "American Civil Liberties Union" -yhdistyksessä. == Lähteet == Luokka:Yhdysvaltalaiset sosiologit Luokka:Vuonna 1896 syntyneet Luokka:Vuonna 1982 kuolleet
Viitasaaren Seutu

Viitasaaren Seutu on Viitasaarella kerran viikossa ilmestyvä paikallislehti. ==Historiaa== Viitasaaren Seudun perusti Toivo Mero vuonna 1933. Vuosina 1956–1970 lehden nimi oli Seutu: Viitasaaren, Pihtiputaan, Kannonkosken, Konginkankaan paikallislehti. Lehden nykyinen päätoimittaja on Mari Waali. Lehteä kustansi ja toimitti rovasti Heikki HalmesmäkiViitasaaren reserviupseerikerho vuosina 1934–1944. Ensimmäisenä vuonna Meron kaudella lehden poliittinen kanta myötäili Isänmaallista Kansanliikettä,Manninen–Mäkelä–Holm 2008: 203. mutta Halmesmäen aikana linja oli kristillisesti ja kansallisesti painottunut. Vuodesta 1944 alkaen Viitasaaren Seutua on julkaissut Keskisuomalaisen omistama Maakunnan Sanomat Oy, ja lehti on ollut puolueeton paikallis- ja ilmoituslehti. Vuoden 1943 lopulla Viitasaaren Seudun levikki oli 1341 kappaletta, mutta toisen maailmansodan jälkeen se nousi parhaimmillaan 2700:aan. 1950-luvun puolessavälissä levikki laski noin tuhanteen kappaleeseen. Tämän jälkeen levikki kääntyi uudelleen nousuun, ja laajimmillaan levikki oli vuonna 1991: lähes 5500 kappaletta.Manninen–Mäkelä–Holm 2008: 204–205. Viitasaaren Seutu valittiin vuonna 2010 Sanomalehtien Liiton järjestämässä kilpailussa parhaaksi paikallislehdeksi kerran viikossa ilmestyvien sarjassa.Vuoden parhaat paikallislehdet valittu. Yle Uutiset. Viitattu 4.11.2010. Lehti oli paras myös vuonna 2007,Sanomalehtien liitto. toinen vuonna 1996Paikallislehtikilpailut. Sanomalehtien Liitto. ja kolmas vuonna 2004. ==Päätoimittajat== * Toivo Mero 1933–1934 * Heikki Halmesmäki 1934–1944 * Lassi Utsjoki 1944–1956 * Eero Laurila 1956 * Pertti Kiipula 1956–1968 * Erik Erikson 1968–1976 * Lauri Ahonen 1976–2004 * Lauri Åkerman 2005 * Esa Kilponen 2006–2019 * Pirjo Nyman 2019–2020 *Mari Waali 2021– ==Lähteet== * ===Viitteet=== Luokka:Suomalaiset paikallislehdet Luokka:Viitasaari
Ecuadorintikkanen

Ecuadorintikkanen (Picumnus sclateri) on eteläamerikkalainen tikka. Sen esiintymisalue käsittää Ecuadorin länsi- ja lounaisosat sekä Perun luoteisosan. Lajista tunnetaan kolme alalajia. Władysław Taczanowski kuvaili lajin holotyypin Perun Lechugalista vuonna 1877,The Internet Bird Collection ja nimesi sen Philip Lutley Sclaterin kunniaksi. == Lähteet == Luokka:Tikkaset
Harlekiinitikkanen

Harlekiinitikkanen (Picumnus steindachneri) on Perun kotoperäinen tikka. Sen esiintymisalue käsittää maan luoteisosan Andien rinteitä kilometrin - kahden kilometrin korkeudella merenpinnasta. Władysław Taczanowski kuvaili lajin holotyypin Chirimotosta vuonna 1882.The Internet Bird Collection == Lähteet == Luokka:Tikkaset
Abercrombie-luokka

Abercrombie-luokka oli Britannian kuninkaallisen laivaston neljän monitorin muodostama alusluokka. Alukset palvelivat ensimmäisessä maailmansodassa. Sodasta selvinneet myytiin romutettavaksi maailmansotien välillä. == Suunnittelu == Luokan alukset päätettiin rakentaa, kun Saksassa valmisteilla olleeseen Kreikan laivaston taistelulaivaan Salamikseen suunnitellut tykit jäivät toimittamatta kauppasaarron vuoksi. Tykkien toimittaja yhdysvaltalainen Bethlehem Steel tarjosi 14 tuuman kaksoistykkitorneja Kuninkaalliselle laivastolle. Aseiden käyttöönottamiseksi suunniteltiin yksinkertainen alus, joka saatiin vesille laskukuntoiseksi kuudessa kuukaudessa.Gardiner, Robert s. 43 Alusluokkaa kutsuttiin valmistusaikana Styx-luokaksi, ja niiden suunniteltuina niminä olivat HMS General Ulysses S. Grant, HMS Robert E. Lee, HMS Admiral David Farragut ja Stonewall Jackson. Koska Yhdysvallat oli puolueeton, nimien katsottiin olevan poliittisesti sopimattomia, joten aluksia kutsuttiin ensin aluksi yksinkertaisesti vain tunnusnumeroin HMS M1- HMS M4. Aluksille suunniteltiin tulenjohtolentokoneen vaatimat tilat, mutta maalta toimivia koneita pidettiin tehokkaampina. Lentokone aluksella oli lisäksi epäkäytännöllinen, koska se olisi pitänyt poistaa aina ammuttaessa. == Alukset == Abercrombie-luokan monitorit Nimi Telakka Kölinlasku Vesille Valmis Kohtalo M1 HMS Abercrombie Harland and Wolff, Belfast 12. joulukuuta 1914 15. huhtikuuta 1915 toukokuu 1915 myyty romutettavaksi 1927 M2 HMS Havelock Harland and Wolff, Belfast 12. joulukuuta 1914 29. huhtikuuta 1915 kesäkuu 1915 myyty romutettavaksi 1927 M3 HMS Raglan Harland and Wolff, Belfast 1. joulukuuta 1914 29. huhtikuuta 1915 kesäkuu 1915 Saksan keisarillisen laivaston risteilijät SMS Goeben ja SMS Breslau upottivat tammikuussa 1918 Imbrosin edustalla M4 HMS Roberts Swan Hunter, Wallsend 17. joulukuuta 1914 15. huhtikuuta 1915 kesäkuu 1915 myyty romutettavaksi 1936 == Lähteet == * === Viitteet === * Luokka:Monitoriluokat
Helmitikkanen

Helmitikkanen (Picumnus exilis) on eteläamerikkalainen tikka. Sen esiintymisalue käsittää mantereen koillisosan Kolumbian itäosista Venezuelaan, Guyanaan, Surinameen, Ranskan Guyanaan sekä Brasilian Bahiaan ja Espírito Santoon saakka. Lajista tunnetaan kuusi alalajia. Martin Lichtenstein kuvaili lajin holotyypin Bahiasta vuonna 1823.The Internet Bird Collection == Lähteet == Luokka:Tikkaset
Isotikkanen

Isotikkanen (Picumnus rufiventris) on eteläamerikkalainen tikka. Sen esiintymisalue käsittää Andien rinteet Kolumbiasta Boliviaan sekä Amazonin aluetta Länsi-Brasiliassa. Lajista tunnetaan kolme alalajia. Charles Lucien Bonaparte kuvaili lajin holotyypin läntisestä Brasiliasta Perun rajan tuntumasta vuonna 1838.The Internet Bird Collection == Lähteet == Luokka:Tikkaset
Kuningas Yrjön saari

thumb|right|Maisemaa lähellä Henryk Arctowskin tutkimusasemaa Kuningas Yrjön saari () on Eteläisten Shetlandsaarten suurin saari. Se sijaitsee Eteläisessä jäämeressä noin 120 kilometriä Antarktiksen niemimaasta pohjoiseen ja 850 kilometriä Kap Hornista kaakkoon. Saaren löysi ja nimesi brittiläinen tutkimusmatkailija William Smith vuonna 1819. Saari on nimetty Englannin kuninkaan Yrjö III:n mukaan. Kuningas Yrjön saaren pinta-ala on noin 1 150 neliökilometriä ja arviolta 90 prosenttia siitä on pysyvästi jään peitossa. Saaren rannikkoalueiden kasvisto ja eläimistö on verraten rikasta, ja siellä elää muun muassa useita pingviini- ja hyljelajeja, kuten myssypingviineitä sekä merinorsuja.Sara Wheeler: Antarctica, s. 50. Cadogan Guides, 1997. ISBN 9781860110474.. Saarella ei ole vakituista asutusta lukuun ottamatta tutkimusasemien henkilökuntaa. Kuningas Yrjön saarella sijaitsee Antraktiksen suurin tutkimusasemien keskittymä. Saarella on noin 10 tutkimusasemaa, jotka kuuluvat Argentiinalle, Chilelle, Brasilialle, Ecuadorille, Etelä-Korealle, Kiinalle, Perulle, Puolalle, Uruguaylle sekä Venäjälle. Puolalainen Admiralty Bayn rannalla sijaitseva Henryk Arctowskin tutkimusasema on helpon sijaintinsa ja vieraanvaraisen henkilökunnan vuoksi Antarktiksen vierailluimpia tutkimusasemia. Maa tutkimusasema perustettu Argentiinan tasavalta Chilen tasavalta Brasilian tasavalta Equadorin tasavalta Korean tasavalta Kiinan kansantasavalta Perun tasavalta Puolan tasavalta Venäjän federaatio Bellingshausen 1968-02-22 == Lähteet == == Kirjallisuutta == * * == Aiheesta muualla == Luokka:Kuningas Yrjön saari
Roberts-luokka

Roberts-luokka oli Britannian kuninkaallisen laivaston kahden monitorin muodostama alusluokka. Alukset palvelivat toisessa maailmansodassa. == Suunnittelu == Alusten suunnittelun lähtökohtana oli toimiminen matalissa rannikkovesissä. Niiden tulisi olla riittävän leveitä toimiakseen vakaina tykkilavetteina sekä niillä tuli olla miinojen ja torpedojen sietokykyä. Aluksille tuli myös rakentaa tulentähystämiseksi riittävän korkea tähystyspiste. Alusten pääaseet otettiin kahdesta ensimmäisen maailmansodan aikaisesta Marshal Ney-luokan monitorista. == Alukset == Roberts-luokan monitoritGardiner, Robert s. 17 Nimi Telakka Kölinlasku Vesille Valmis Kohtalo HMS Roberts John Brown and Company, Clydebank 30. huhtikuuta 1940 1. huhtikuuta 1941 27. lokakuuta 1941 myyty romutettavaksi 1965 HMS Abercrombie Vickers Armstrong, Barrow-in-Furness 26. huhtikuuta 1941 31. maaliskuuta 1942 5. toukokuuta 1943 myyty romutettavaksi 1954 == Lähteet == * === Viitteet === * Luokka:Monitoriluokat
Fortune

Fortune tarkoittaa muun muassa seuraavia: __NOTOC__ * Fortune, yhdysvaltalainen talousaiheinen aikakauslehti * Fortune, tiedostoistaan satunnaisen tekstipätkän tulostava Unixin ohjelma == Henkilöitä == * Dion Fortune (s. 1946), brittiläinen okkultisti ja kirjailija * Quinton Fortune (s. 1977), eteläafrikkalainen jalkapalloilija * Scott Fortune (s. 1966), yhdysvaltalainen lentopalloilija * Sonny Fortune (1939–2018), yhdysvaltalainen jazzmuusikko. == Britannian kuninkaallisen laivaston aluksia == * Fortune alus * Fortune alus * Fortune, alus * Fortune, 12-tykkinen royalistien alus * Fortune 12-tykkinen royalistien alus * Fortune, alus * Fortune, 10-tykkinen polttolaiva * Fortune, 32-tykkinen alus * HMS Fortune, 6-tykkinen polttolaiva * HMS Fortune, 4-tykkinen alus * HMS Fortune, 8-tykkinen alus * HMS Fortune, varastolaiva * HMS Fortune, varastolaiva * HMS Fortune, 24-tykkinen varastolaiva * HMS Fortune (1756), 18-tykkinen sluuppi * HMS Fortune, 10-tykkinen prikisluuppi * HMS Fortune, 14-tykkinen sluuppi * HMS Fortune, 14-tykkinen sluuppi * HMS Fortune, 14-tykkinen prikisluuppi * HMS Fortune, 18-tykkinen sluuppi * HMS Fortune, Acasta-luokan hävittäjä * HMS Fortune, F-luokan hävittäjä == Musiikki == * Fortune Records, Detroitissa toiminut levy-yhtiö * Fortune, yhdysvaltalainen rockyhtye * Fortune, Benin albumi vuodelta 2011 * Fortune, Chris Brownin albumi vuodelta 2012 == Katso myös == *Fortuna
Frobisher

Frobisher tarkoittaa muun muassa seuraavia: *Benjamin Frobisher (1742–1787), kanadalainen turkiskauppias *Martin Frobisher (1535 t. 1539–1594), englantilainen merenkulkija *HMS Frobisher (D81), Hawkins-luokan risteilijä *Frobisherinlahti, Baffininsaarella *Frobisherjärvi, Kanadassa *Frobisher, kylä Kanadan Saskatchewanissa
Chilen sotilasjuntta

Chilen sotilasjuntta (11. syyskuuta 1973 – 11. maaliskuuta 1990) oli Chilen vuoden 1973 sotilasvallankaappauksessa valtaan päässeiden sotilasorganisaatioiden perustama poliittinen elin, jonka avulla maata hallittiin demokraattisesti valittujen elinten syrjäyttämisen jälkeen. Sotilasjuntta oli toimeenpaneva ja lakiasäätävä hallituksen haara 17. joulukuuta 1974 asti. Tämän jälkeen juntta toimi lakiasäätävänä elimenä vuoteen 1990, jolloin se lakkautettiin demokratian palatessa maahan. ==Syntyminen== Kaapattuaan vallan syyskuun 11. päivänä vuonna 1973 vallan kaapanneet upseerit julkaisivat perustuslain pöytäkirjan. Pöytäkirja määritti maahan diktatorisen sotilaiden muodostaman junttahallituksen. Sotilasjuntta mitätöi välittömästi voimassa olleen demokratiaan pohjautuneen perustuslain, lopetti parlamentaariset hallintoelimet kuten kongressin, kielsi kaiken poliittisen aktivismin ja erikseen vasemmistopuolueet, jotka olivat perustaneet Allenden suositun Yhtenäiskoalition, ja määräsi maahan ankaran sensuurin ja ulkonaliikkumiskiellon. Sotilasjuntassa puheenjohtajana toiminut kenraali Augusto Pinochet edusti armeijaa Gustavo Leighin ilmavoimia, amiraali José Toribio Merino laivastoa ja kenraali César Mendoza järjestyspoliisia (Carabinerose). Luokka:Vallankaappaukset Luokka:Chilen historia Luokka:1973
Ruskotöyhtötypäkkö

Ruskotöyhtötypäkkö (Lophotriccus pileatus) on Keski- ja Etelä-Amerikassa tavattava napsijoihin kuuluva varpuslintu. ==Koko ja ulkonäkö== Kooltaan ruskotöyhtötypäkkö on noin 10 cm. Selästään laji on väriltään oliivinvihreä ja siivet ovat tummemmat ja niissä on kaksi heikosti näkyvää vaaleampaa juovaa. Päälaella on mustista, ruskeakärkisistä höyhenistä muodostunut töyhtö, joka ei yleensä ole pystyssä. Naamastaan laji on ruskea. Rinta ja kurkku ovat harmahtavan valkoiset ja niissä on heikkoa raidoitusta. Ruskotöyhtötypäkön vatsa on vaalean keltainen. ==Levinneisyys ja elinympäristö== Keski-Amerikassa ruskotöyhtötypäkön levinneisyysalue ulottuu Costa Ricasta Panamaan ja mahdollisesti myös Hondurasiin. Etelä-Amerikassa lajia tavataan Andeilta Kolumbiasta, Venezuelasta, Ecuadorista ja Perusta. Linnun elinympäristöä ovat kosteat metsät vuorten alarinteillä. Ruskotöyhtötypäkön elinympäristöt sijaitsevat yleensä 300-2 300 metrin korkeudella merenpinnasta. Ravintonsa ruskotöyhtötypäkkö etsii lehvästön joukosta. Laji liikkuu yleensä yksinään ja lisääntymiskaudella koiraat kokoontuvat löyhiksi ryhmiksi esiintymään naaraille. Pesimäkausi kestää maaliskuulta heinäkuulle ja lajin pesä on pallomainen rakennelma, johon tehdään sisäänkäynti sivusta. ==Lähteet== Luokka:Napsijat
Transparangi

Transparangi ( < , läpi, takana ja parere, näkyä) on ohuelle, läpikuultavalle ja öljytylle kankaalle tai paperille tehty maalaus tai piirustus, jonka valaistus tulee takaapäin.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Varhaiset transparangit oli usein tehty pergamentille.Nationalencyklopedin, Bokförlaget Bra Böcker 1995, ISBN 91-7024-620-3, hakusana transparang. ==Lähteet== Luokka:Maalaustekniikat
Karkaasi

Karkaasi eli karkassi (, luuranko < , kori)Suomalainen tietosanakirja, Weilin+Göös 1989–1993, ISBN 951-35-4644-6. on tekstiileihin liittyvä nimitys, jolla on kaksi merkitystä. Ensiksi karkaasi on puuvillalangalla päällystetty, taipuisa metallilanka, jota käytetään naisten hattujen ja tekokukkien tukirankana. Toiseksi karkaasi on vaatteissa tai kengissä kovikkeena käytetty kangas, joka on jäykistetty tärkkelysliisterillä tai muulla vastaavalla aineella.Otavan iso tietosanakirja, Otava 1960–1965, hakusana karkaasi.Uusi tietosanakirja, Tietosanakirja oy 1960–1966, hakusana karkaasi. ==Lähteet== Luokka:Kangaslajit Luokka:Raaka-aineet
Kallokas

Kallokas (, mon. gállohat) on saamelaisten käyttämä jalkine, joka on ommeltu poron pään nahasta siten, että karva on päälläpäin. Kallokas on kärjestä melko litteä, mutta niin väljä, että se voidaan kovalla pakkasella vetää nutukkaan päälle.Uusi tietosanakirja, Tietosanakirja oy 1960–1966, hakusana kallokas. Nutukas on poron koipinahasta ommeltu karvakenkä, joka kääritään nauhalla nilkkaan kiinni.Otavan iso tietosanakirja, Otava 1960–1965, hakusana nutukas. Kallokas sidotaan jalkaan samalla tavoin käyttämällä villanauhaa, jonka alle jätetään myös housujen lahje. ==Lähteet== Luokka:Jalkineet Luokka:Saamelaiset vaatteet
Elna Wichmann

Elna Maria Wichmann (s. von Zweygberg, 13. syyskuuta 1877 Jyväskylä – 22. toukokuuta 1924 Jyväskylä) oli suomalainen musiikkikirjailija. Wichmann kirjoitti kolmiosaisen teossarjan merkittävistä säveltäjistä. Wichmannin vanhemmat olivat ylimetsänhoitaja, hovineuvos Adolf Wilhelm von Zweygberg (1833–1917) ja Augusta Sofia Rehnström (1840–1916). Molemmat vanhemmat olivat musikaalisia, ja perheen kaikki lapset harrastivat musiikkia. Wichmannin veli Lennart von Zweygberg oli konserttisellisti ja sellonsoiton professori. Perheen kotikieli oli ruotsi mutta lapset kävivät suomenkielistä koulua, Elna suomalaista tyttökoulua.Forsius, Arno: Georg Adolf von Zweygberg (1870–1950) – lahtelainen sairaalalääkäri ja musiikinystävä == Teokset == * Säveltaiteen suurmiehiä : kaunokirjallisia kuvauksia 1–3. Gummerus 1916, 1917, 1918 == Suomennokset == * Eleanor H. Porter : David vain. WSOY 1919 == Lähteet == * (ei arkistoitu) * Teosluettelo Fennica-tietokannasta ===Viitteet=== Luokka:Suomalaiset musiikkikirjailijat Luokka:Vuonna 1877 syntyneet Luokka:Vuonna 1924 kuolleet
Insect-luokka

Insect-luokka oli Britannian kuninkaallisen laivaston 12 tykkiveneen muodostama alusluokka, jonka alukset palvelivat kummassakin maailmansodassa, joista jälkimmäisessä menetettiin kolme alusta vihollisen toiminnan seurauksena. Luokan alukset oli suunniteltu toimimaan matalissa joissa ja rannikoilla. Aluksia käytettiin muun muassa Tonavalla ja Tigriksellä ensimmäisessä maailmansodassa. == Alukset == Kaksitoista suurta Kiinan jokien tykkivenettä tilattiin helmikuussa 1915, ja ne oli suunniteltu toimimaan Tonavalla Itävalta-Unkarin jokilaivastoa vastaan. Alukset ja koneiston suunnitteli Yarrow, ja niiden propellit oli sijoitettu tunneliin, jossa ne olivat suojassa matalikoilla. Alukset muistuttivat lähinnä pieniä monitoreja, ja ne olivat kokoonsa nähden hyvin aseistettuja. Osa aluksista palveli edelleen toisessa maailmansodassa.Gardiner, Robert 1906-1921 s. 99 Insect- luokan tykkiveneet Nimi Telakka Kölinlasku Vesille Valmis Kohtalo HMS Aphis Ailsa Shipbuilding Company - 15. syyskuuta 1915 marraskuu 1915 myyty romutettavaksi vuonna 1947 HMS Bee Ailsa - 8. joulukuuta 1915 - myyty romutettavaksi 22. maaliskuuta 1939 HMS Cicala Barclay Curle - 19. joulukuuta 1915 helmikuu 1916 japanilaisten upottama 21. joulukuuta 1941 HMS Cockchafer Barclay Curle - 17. joulukuuta 1915 huhtikuu 1916 myyty romutettavaksi vuonna 1949 HMS Cricket Barclay Curle - 17. joulukuuta 1915 1916 vaurioitunut ilmapommituksessa korjauskelvottomaksi 30. kesäkuuta 1942 HMS Glowworm Barclay Curle - - - myyty romutettavaksi vuonna 1928 HMS Gnat Lobnitz - 8. joulukuuta 1915 - sukellusveneen torpedoitua 21. lokakuuta 1941 todettiin korjauskelvottomaksi, romutettu vuonna 1946 HMS Ladybird Lobnitz - 12. huhtikuuta 1916 1917 upotettu 12. toukokuuta 1941 Tobrukin edustalla HMS Mantis Sunderland Shipbuilding Company - - - myyty romutettavaksi tammikuussa 1940 HMS Moth Sunderland 1915 9. lokakuuta 1915 5. tammikuuta 1916 japanilaisten valtaamana, keisarillisen Japanin laivaston Suma, uponnut osuttuaan miinaan 19. maaliskuuta 1945 HMS Scarab Wood, Skinner and Company - 7. lokakuuta 1915 14. marraskuuta 1915 myyty romutettavaksi vuonna 1948 HMS Tarantula Wood Skinner - - - tuhoutunut maalilaivana vuonna 1946 == Lähteet == * * === Viitteet === *
Robert Richardson (kuvaaja)

Robert Richardson on yhdysvaltalainen elokuvaaja. Richardsonin parhaimpiin ja tunnetuimpiin töihin lukeutuvat Oliver Stonen elokuvat Syntynyt 4. heinäkuuta (1989), JFK – avoin tapaus (1991) ja Syntyneet tappajiksi (1994). Parhaan kuvauksen Oscar-palkinnon Richardson on voittanut kolmasti; elokuvista JFK – avoin tapaus (1991), Lentäjä (2004) ja Hugo (2011). == Lähteet == == Aiheesta muualla == * Luokka:Yhdysvaltalaiset elokuvaajat Luokka:Oscar-palkinnon saajat Luokka:Syntymävuosi puuttuu Luokka:Elävät henkilöt
Abraham Edholm

Abraham Edholm (19. joulukuuta 1879 Norum, Ångermanland, Ruotsi – 8. kesäkuuta 1926 Vaasa]) oli ruotsalaissyntyinen Suomeen muuttanut saarnaaja ja ruotsin kielellä kirjoittanut runoilija. Edholmin vanhemmat olivat Abraham Edholm ja Kristina Brita Halstyf. == Teoksia == * Våra livsvärden och huru förvalta vi dem?. Fram, Vasa 1921 * Från Edens lunder : dikter i original och översättning. Vasa 1923 * Föreningen för Helsingfors gästhem och natthärbärgen 1883–1923 : minnesskrift tillägnad föreningens medlemmar. Helsingfors 1923 == Käännöksiä == * Nelson Bitton : Griffith John, Central-Kinas apostel. Finska missionssällskapet, Helsingfors 1925 == Lähteet == * * Edholmin vanhemmat * Teoslista Fennica-tietokannasta Luokka:Suomalaiset runoilijat Luokka:Vuonna 1879 syntyneet Luokka:Vuonna 1926 kuolleet
Nekrologeja

Nekrologeja on turkulaisen Juhani Branderin kolmas proosateos. Se on satiirinen kokoelma humoristisia muistokirjoituksia kuvitteellisista henkilöistä. Sammakko julkaisi teoksen syksyllä 2010. Kustannusosakeyhtiö Sammakko (Internet Archive, tallennettu 5.3.2016, viitattu 22.7.2018.) == Lähteet == Luokka:Vuoden 2010 kirjat
Klarry Rajander

Klarry Rajander (12. elokuuta 1857 Porvoo – 3. maaliskuuta 1926 Maarianhamina]) oli suomalainen kansakoulunopettaja ja ruotsin kielellä kirjoittanut kirjailija. Rajander valmistui opettajaksi 1880 ja toimi 1884–1926 kansakoulunopettajana Maarianhaminassa. Hän opetti myös Ahvenanmaan lyseossa ja käsityöläiskoulussa. Rajander kirjoitti artikkeleita Åland- ja Åbo Underrättelser-lehtiin ja oli mukana Ahvenanmaan naisyhdistyksessä ja Marttaliitossa. Hän oli myös harrastajanäyttelijä ja naiskuoron johtaja. == Teoksia == * Bygdeberättelser från södra Finland. G. W. Edlund, Helsingfors 1903 * Mariehamns folkskola 50 år : folkskolans grundläggning och utveckling 1/9 1874-1/9 1924 : en kort historik. Mariehamns folkskola, Mariehamn 1924 == Lähteet == * * Mariehamns stad : Modellstaden : Klarry Rajander * Mariehamns stad : Modellstaden : Folkskolan * Teoslista Fennica-tietokannasta Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1857 syntyneet Luokka:Vuonna 1926 kuolleet
Lefortovo

Lefortovo () on Moskovan kaakkoisen hallintoalueen kaupunginosa ja se sijaitsee keskimmäisen kehätien ”Kehä kolme” varrella. Se on nimetty keisari Pietari Suuren läheisen kumppanin Franz Lefortin mukaan. Lefortovo on Moskovan historiallisista alueista vanhimpia ja se on perustettu vuonna 1699. Asukasluku 1. tammikuuta 2010 oli 90 200\. Lerortovon alue on noin 900 hehtaarin suuruinen. Lefortovossa on kuuluisa Lefortovon vankila, Levortovon puisto sekä Lefortovon tunneli. Alueella on myös korkeakouluja. Luokka:Moskovan kaupunginosat
Sofie Lithenius

Sofie Albertina Lithenius (24. huhtikuuta 1847 Turku – 11. maaliskuuta 1926 Turku) oli suomenruotsalainen kansakoulunopettaja, säveltäjä ja lastenkirjailija. Rajander valmistui opettajaksi Tammisaaren ruotsinkielisestä seminaarista. Hän suoritti myös laulunopettajan tutkinnon ja toimi sitten laulunopettajana Porissa ja kansakoulunopettajana Helsingissä. Päästyään eläkkeelle 1914 hän siirtyi asumaan Naantaliin. Lithenius sävelsi lastenlauluja (Pikku Lauri, Joulu on tullut, Sinivuorten yö), yksinlauluja ja pianokappaleita. Hän sävelsi 1895 myös lasten iltarukouksena tunnetun virren 563 Ilta on tullut, Luojani (aiemmin nimellä Levolle lasken, Luojani). == Teoksia == * Små sånger och lekar för folkskolor och barnträdgårder, dels bearbetade, dels komponerade: Häft 1. Söderström, Helsingfors 1892. * Pieniä lauluja ja leikkejä: Ensimmäinen vihko. Kansakouluja ja lastentarhoja varten osaksi mukaellut osaksi säveltänyt Sofie Lithenius. Otava 1892. * En-, två- och trestämmiga sånger 2. Utgifna till folkskolans tjänst af Sofie Lithenius. Helsingfors 1893. * Yksi-, kaksi- ja kolmeäänisiä lauluja 2 osa. Kouluja varten toimittanut Sofie Lithenius. Helsinki 1895. * Sånger för barn med piano: Häft 1–2. Axel E. Lindgren, Helsingfors 1893–1894. * Våra småttingar: Femton sånger för skolan och hemmet vid piano: Häft 1–2. Axel E. Lindgren, Helsingfors 1895. * Julsagor och lekar: med musikbilaga. G. W. Edlund, Helsingfors 1897. * Nya sånger och lekar för folkskolor och barnträdgårdar, dels bearbetade dels komponerade: Häft 2. G. W. Edlund, Helsingfors 1897. * Uusia lauluja ja leikkiä: Toinen vihko. Kansakouluille ja lastentarhoille osaksi mukaillut, osaksi säveltänyt Sofie Lithenius. G. W. Edlund, Helsinki 1898. * Leikkipirtti: Lauluja ja laululeikkejä. Järjestänyt Sofie Lithenius. WSOY 1914. * Resan ut i världen. Julstjärnans lekar 1. Helsingfors 1923. * Den fåfänga Greta. Julstjärnans lekar 3. Helsingfors 1924. * Ärlighet varar längst: Lek i två tablåer. Julstjärnans lekar 4. Helsingfors 1924. * Likviden: lek i en tablå. Julstjärnans lekar 6. Finlands allmänna svenska folkskollärare- och lärarinneförening, Helsingfors 1928. == Lähteet == * * * Koivisto, Nuppu: A celebration of historical Finnish women who wrote music, Part 6: Sofie Lithenius. Finnish Music Quarterly 25.9.2020. * Suomen kirjailijat. * Taustakuvaus virrestä 563. Suomen evankelis-luterilaisen kirkon virsikirja. Luokka:Suomalaiset opettajat Luokka:Suomalaiset säveltäjät Luokka:Suomalaiset lasten- ja nuortenkirjailijat Luokka:Vuonna 1847 syntyneet Luokka:Vuonna 1926 kuolleet
Raatteet

Raatteet (Menyanthes) on raatekasvien (Menyanthaceae) heimoon kuuluva kasvisuku. Sukuun kuuluu ainakin yksi laji, raate (Menyanthes trifoliata), jonka lisäksi sukuun on kuvattu noin 15 muutakin lajia, mutta niiden taksonominen asema on toistaiseksi epäselvä. Raatteet ovat monivuotisia ja kaljuja ruohoja, joilla on vaakasuunnassa suikertava tai vedessä kelluva juurakko. Lehdet ovat pitkäruotisia ja muodoltaan kolmisormisia. Lehdykät ovat ehytlaitaisia tai harvalti hammaslaitaisia. Raatteiden kukinto on monikukkainen terttu. Kukkien teriöt ovat sisäpuoliltaan valkoisia sekä pitkäkarvaisia ja ulkopuoliltaan vaaleanpunaisia. Emien vartalot ovat eri kukissa eripituisia. Siemenet ovat soikeita, karvattomia, kiiltäviä sekä oranssinvärisiä. Suvun lajeista raate (Menyanthes trifoliata) esiintyy yleisenä myös Suomessa. Raatteiden (Menyanthes) suvun tieteellinen nimi on vanha, Theofrastoksen noin 300 eaa. eräästä vesikasvista käyttämä nimi . == Lähteet == == Aiheesta muualla == * Suomen Lajitietokeskus: Raatteet – Menyanthes Luokka:Raatekasvit
J. A. Saivo

Johan Arvid Saivo (sukunimi aik. Grönroos; 15. kesäkuuta 1858 Pori – 13. elokuuta 1927 Pori) oli suomalainen opettaja ja kirjallisuuden suomentaja. Saivon vanhemmat olivat piipputehtailija Johan Robert Grönroos ja Wilhelmina Jaakontytär. Hän pääsi ylioppilaaksi 1880 Turun ruotsalaisesta lyseosta ja opiskeli sitten Helsingin yliopistossa. Saivo toimi myöhemmin opettajana Porissa. Saivo oli naimisissa vuodesta 1889 Mariana Wilhelmina Karlssonin kanssa. == Suomennoksia == * Henrik af Trolle : Valaspyytäjä eli erään orpolapsen elämän vaiheet; suom. J. A. S. Palander, Pori 1885 * August Silberstein : Alppilaulajatar; suom. J. A. S. Bergbom, Pori 1888 * Alexander Lange Kielland : Myrkkyä; suom. J. A. S. Bergbom, Pori 1888 * Alexandre Dumas vanhempi : Monte-Criston kreivi : 1–2 osa. Satakunnan kirjakauppa, Pori 1892 * Rosvojoukko Berliinissä eli salamurhaajan puoliso : rikosjutturomaani 1–2 osa. K. A. Wickstedt, Pori 1894–1895 * Eugène Sue : Kuljeksiva juutalainen eli Jerusalemin suutari : 1–4 osa. J. W. Pihl, Pori 1895–1896 * Rudolf Björnsson : Työväenverta ja herrasväenverta, rakkaus romaani nykyisestä yhteiskunnallisesta ja poliittisesta taistelusta otettuine aiheineen. Otto Andersin, Pori 1900-1901 == Lähteet == * * * Teoslista Fennica-tietokannasta Luokka:Suomalaiset opettajat Luokka:Suomentajat Luokka:Vuonna 1858 syntyneet Luokka:Vuonna 1927 kuolleet
Furby

Furby on vuonna 1998 myyntiin tullut karvainen lelu/robotti, joka muistuttaa ulkonäöltään hieman pöllöä. Furbyilla on isot, lepakkomaiset korvat ja linnun jalat. Minkäänlaisia siipiä tai käsiä Furbyilla ei ole. Vuonna 2005 myyntiin tuli uudistettuja ja entistä kehittyneempiä Furbyja, jotka osasivat mm. tunnistaa ääntä. Furby.comin mukaan uusi Furby-mallisto tuli markkinoille syyskuussa 2013. Furby oli alun perin Tiger Electronic -yhtiön tuote, mutta sen valmistus lopetettiin vuonna 2001. Hasbro alkoi valmistaa Furbyja uudelleen vuonna 2005. Vuonna 2014 tulivat markkinoille Furby Boomit, joille on tehty oma nettisovellus. Sovelluksen avulla Furby Boomia voi syöttää, käyttää vessassa ja suihkussa sekä ottaa siitä röntgenkuvan. Furbyjen ja Furby Boomien lisäksi on olemassa sekä virtuaalisia että oikeita Furby Furblingseja, jotka ovat Furby Boomien poikasia. Furby Furblingseja voi hoitaa sekä oikeasti että virtuaalisesti nettisovelluksen avulla. Tavallisillekin Furbyille on kehitetty oma, joskin hiukan yksinkertaisempi nettisovellus. Furbyille myydään myös tarvikkeita, esim. tuoleja, aurinkolaseja sekä kantolaukkuja. Luokka:Leikkikalut
Bruno Sjöros

Bruno Sjöros (12. toukokuuta 1880 Turku – 16. joulukuuta 1927 Turku) oli suomalainen filosofian tohtori, opettaja ja professori. ==Henkilöhistoria== Sjörosin vanhemmat olivat hovioikeuden asessori Karl Kristian Sjöros ja Elise Engdahl. Hän pääsi ylioppilaaksi 1897 (Nya svenska samskolan i Helsingfors) ja opiskeli Helsingin yliopistossa valmistuen filosofian kandidaatiksi 1903 sekä maisteriksi, lisensiaatiksi ja tohtoriksi 1907. Sjöros oli Nya svenska läroverketin historian ja ruotsin kielen opettajana 1904–1923, Helsingin ruotsalaisen normaalilyseon yliopettajana 1920 sekä Helsingin yliopiston pohjoismaisten kielten dosenttina vuodesta 1910. Viimeksi hän toimi Åbo Akademin ruotsin kielen professorina 1923–1927. == Teoksia == * Málaháttr : en studie i fornisländsk metrik. Helsingfors 1906 * Utdrag ur Svensk språklära av N. Beckman. Helsingfors 1909 * Till tolkningen av Ynglingasagans visor. Svenska litteratursällskapet i Finland, Helsingfors 1912 * Studier över fornvästgötska lagtexter. Svenska litteratursällskapet i Finland, Helsingfors 1914 * Två samnordiska kvantitetsregler. Svenska litteratursällskapet i Finland, Helsingfors 1917 * Studier över fornvästgötska lagtexter 3. Svenska litteratursällskapet i Finland, Helsingfors 1918 * Äldre Västgötalagen i diplomatariskt avtryck och normaliserad text jämte inledning och kommentar utgiven av Bruno Sjöros. Svenska litteratursällskapet i Finland, Helsingfors 1919 * Studier över fornvästgötska lagtexter : IV-VI. Svenska litteratursällskapet i Finland, Helsingfors 1922 * Äldre Västgötalagen i nysvensk översättning av Bruno Sjöros. Schildt, Helsingfors 1923 == Lähteet == * * * Teoslista Fennica-tietokannasta Luokka:Suomalaiset opettajat Luokka:Suomalaiset kielitieteilijät Luokka:Åbo Akademin professorit Luokka:Suomalaiset professorit Luokka:Vuonna 1880 syntyneet Luokka:Vuonna 1927 kuolleet
Code 13

Code 13 on Minnesotalainen hardcore punk/thrashcore/crust punk/powerviolence yhtye, joka perustettiin 1994 ja hajosi vuonna 2000. Yhtyeen perustivat Tattoo Shane, Trevor Trend ja Criminal Shane. ==Jäsenet== *Tattoo Shane *Felix Havoc *Criminal Shane *Trev Nugent *Josh "BLAST" Wiss *Mitch Useless *Big Rick *Cyber Nate ==Diskografia== ===EP:t=== * "Doomed Society" – 1995, Havoc Records * "They Made a Wasteland and Called It Peace" – 1995, Havoc Records * "A Part of America Died Today" – 1998, Havoc Records ===Splitit=== * "Code 13/DS 13" – 2000, Havoc Records ===CD:t=== * "Complete Discography 1994–2000" – 2000, Havoc Records Luokka:Yhdysvaltalaiset hardcore punk -yhtyeet
Alex Anton

Alex Christopher Anton (s. 17. helmikuuta 1994) on suomalais-irakilainen näyttelijä ja juontaja. Hän kirjoitti ylioppilaaksi Kallion ilmaisutaidon lukiosta vuonna 2012. Anton on näytellyt elokuvissa Onni von Sopanen, Kerron sinulle kaiken sekä Betoniyö. Lisäksi hän on näytellyt televisiossa muun muassa draamasarjoissa Kansan mies ja Mustat lesket. Lasten ja nuorten televisiosarjaa Galaxia hän juonsi vuosina 2012–2014. == Filmografia == === Elokuvat === Elokuvat Vuosi Elokuva Rooli 2006 Onni von Sopanen Miro 2013 Kerron sinulle kaiken Teo Betoniyö Jusa 2017 Miami Timi 2019 Elvis & Onerva Onervaa tanssittava poika 2021 Peruna Magnus 2022 Kulkuset kulkuset === Televisiosarjat === Elokuvat Vuosi Televisiosarja Rooli 2011 Kaaos Seba 2012 Maailma on valmis Vaittisen poika 2013–2014 Kansan mies Ville Honkala 2014–2016 Mustat lesket Joonas Koskinen 2014 Klikkaa mua Marco 2015 Syke Jesse 2020 Karppi Jere 2021 Roba Samir Laine Karuselli Afi 2021– Maria Kallio Ville ”Pätkis” Beaktas 2022 Vakuum Teemu Aikuiset Vesa == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset juontajat Luokka:Vuonna 1994 syntyneet Luokka:Elävät henkilöt
Kanakhos vanhempi

Kanakhos (, ; 500-luku eaa.) oli antiikin kreikkalainen kuvanveistäjä, joka edusti arkaaisen kauden kuvanveistoa. Hän oli kotoisin Sikyonista ja toimi noin vuosina 540–508 eaa. Kanakhoksen kuuluisin työ oli Apollon Filesiosta esittänyt pronssipatsas Didyman Apollonin temppelissä. Persialaiset ryöstivät patsaan vuonna 494 eaa. ja veivät sen Ekbatanaan, mutta Seleukos I palautti sen. Kanakhos veisti myös Thebassa olleen setripuusta tehdyn Apollon Ismenioksen patsaan, Sikyonissa olleen kullasta ja norsunluusta tehdyn Afroditen patsaan sekä ratsastavia poikia esittäneen veistoksen. Plinius vanhempi mainitsee, että Kanakhos teki myös patsaita marmorista.Plinius vanhempi: Naturalis historia 34.8, 36.42.; Pausanias: Kreikan kuvaus 2.10.4, 9.10.2. Kanakhoksen veli Aristokles oli myös kuvanveistäjä. Kanakhos teki yhdessä Aristokleen ja Ageladaan kanssa kolme muusia esittänyttä patsasta, jotka symboloivat kreikkalaisen musiikin diatonista, khromaattista ja enharmonista tyyliä. Kanakhoksella oli ilmeisesti samanniminen pojanpoika, Kanakhos nuorempi, joka oli myös kuvanveistäjä. Tämä on aiheuttanut joskus sekaannusta. == Lähteet == Luokka:Antiikin kreikkalaiset kuvanveistäjät
Kanelitikkanen

Kanelitikkanen (Picumnus cinnamomeus) on eteläamerikkalainen tikka. Sen esiintymisalue käsittää mantereen luoteisosan Kolumbiassa ja Venezuelassa. Lajista tunnetaan neljä alalajia. Johann Georg Wagler kuvaili lajin holotyypin Pohjois-Kolumbian Cartagenasta vuonna 1829.The Internet Bird Collection == Lähteet == Luokka:Tikkaset